# Ari Pakarinen

### Wikipedia

Tämä artikkeli kertoo pikajuoksija Ari Pakarisesta, samannimisestä keihäänheittäjästä katso Ari Pakarinen (keihäänheittäjä)

Ari Pekka Pakarinen (s. 2. toukokuuta 1968, Pieksämäki) on suomalainen entinen pikajuoksija [1]. Pakarinen oli 1990-luvun puolivälissä Suomen paras 100 ja 200 metrin juoksija.

Pakarinen voitti Suomen mestaruuden 100 metrin juoksussa vuosina 1994 ja 1996 sekä 200 metrillä 1993, 1995 ja 1996 [2]. Vuonna 1999 hän voitti hopeaa 400 metrin juoksussa. Hallissa hän voitti kultaa 200 metrillä 1993 ja 1995 [3]. Helsingin EM-kisoissa 1994 Pakarinen selviytyi 200 metrillä välieriin.

SM-kisoissa Tuusulassa 9. heinäkuuta 1994 Pakarinen juoksi uuden Suomen ennätysajan 100 metrillä: 10,42. Se oli sadasosan parempi kuin Antti Rajamäen vuonna 1978 juoksema entinen ennätys. 200 metrillä Pakarinen juoksi ennätyksensä 20,78 27. heinäkuuta 1995 Lahden eliittikisoissa. Ajallaan hän on kaikkien aikojen neljänneksi nopein suomalainen 200 metrin juoksija. Joukkue Harri Kivelä, Sami Länsivuori, Ari Pakarinen ja Janne Haapasalo juoksi kaikkien aikojen neljänneksi parhaan suomalaisajan 39,39 4 x 100 metrin viestissä 26. elokuuta 1995. Joukkue Harri Kivelä, Kari Louramo, Ari Pakarinen ja Janne Haapasalo juoksi Lahdessa 26. heinäkuuta 1998 seitsemänneksi parhaan ajan (39,49) sekä joukkue Lasse Juusela, Tero Ridanpää, Ari Pakarinen ja Pertti Purola 13. elokuuta 1994 Helsingissä kahdeksanneksi parhaan ajan (39,58). [4]

Seuratasolla Pakarinen edusti Mäntyharjun Urheilijat -50:ta ja häntä valmensi Veikko Noponen.

## [muokkaa] Lähteet

1. ↑ Ari Pakarinen Tilastopajan tietokannassa (tilastopaja.org)
2. ↑ http://www.gbrathletics.com/nc/fin.htm
3. ↑ http://www.gbrathletics.com/nc/fini.htm
4. ↑ http://www.apulanta.fi/matti/yu/suomi.html

Haettu osoitteesta http://fi.wikipedia.org../../../a/r/i/Ari_Pakarinen_c7b6.html

Luokka: Suomalaiset pikajuoksijat

##### Views

- Artikkeli
- Keskustelu
- Nykyinen versio

##### Etsi